Аршанскі раён, в. Дзятлава. Царква ў гонар святых Барыса і Глеба. Пабудавана ў 1803 г. з дрэва мясцовымі сялянамі над Рагвалодавым каменем — помнікам эпіграфікі 12 ст. Шасціканцовы крыж на камені быў высечаны ў 1171 г. паводле загада друцкага князя Рагвалода як сімвал усталявання хрысціянства на гэтых землях. Камень меў надпіс “В лето 6679 мая в 7 день доспен крест сий. Господи, помози рабу Своему Василию в крещении именем Рогволоду сыну Борисову”. У час вайны 1812 г. царква згарэла, на яе месцы ў 1830 г. была ўзведзена новая. Каменны крыж быў умураваны ў падлогу перад алтаром. Царква была ўзарвана ў 1930-я гады.